“Maties sê nee vir drank”: Dié wat graag drink – praat nie van een bier nie – sal steeds drink! Hoe is drank in die ouerhuise gehanteer? – Groenewald, Vredenburg
Glo dit as jy wil, ons gaan weer Kaapse Karnaval hou en Kaapstad val uitmekaar. Treine brand, daar’s ’n groot gemors voor die kerk op Groentemarkplein, mense word beroof en vermoor . . . Die geld kan baie eerder help om probleme op te los. – Moeg, Brackenfell
Maria (04.02), glo my, daar is baie wat soos jy voel oor elke jaar se storie oor Reeva Steenkamp. – Welma, Kaapstad
In Eikestadnuus van 30 Januarie verskyn 21 advertensies van werksoekers. Hiervan was tien van Malawiërs en een van ’n Zimbabwiër. Is dié verskynsel algemeen in Suid-Afrika en dalk een van die redes vir xenofobiese aanvalle? – C. Smith, Stellenbosch
Met Suid-Afrika se onbeheerste bevolkingsaanwas sal daar nooit genoeg skole wees nie. – Jasper, Somerset-Wes
Wou ook tennis gaan kyk het. Binne eerste tien minute weggewys. Nou kan hulle die kaartjies verniet weggee. Dankie, ek stel nie belang in skelmstreke nie. – Ben Haiser
Dis jammer dat Siya beseer is en ses weke langs die kantlyn moet sit. My beskeie bydrae is dat hulle hom in die groep moet hou, want net sy teenwoordigheid behoort die span aan te spoor. – Marthinus Bekker